Oκτώ κεράκια σβήνει το Μουσείο Ακρόπολης την Τρίτη 20 Ιουνίου, ημέρα που θα γιορτάσει τα γενέθλιά του με παρουσίαση, σε μεγάλη οθόνη στο ισόγειο, για τα σπήλαια της Ακρόπολης και τα ευρήματα από αυτά.

Στις 21:00, οι επισκέπτες θα έχουν την ευκαιρία να απολαύσουν μια συναυλία στον προαύλιο χώρο του Μουσείου με αγαπημένα ελληνικά τραγούδια από την Ορχήστρα Νέων του Κέντρου Γραμμάτων και Τεχνών Δίου.

Την ορχήστρα θα διευθύνει ο μαέστρος Νίκος Πατρής, σολίστ θα είναι ο Βασίλης Λέκκας, η Alexandra Gravas, ο Μπάμπης Βελισάριος και η Φιλιώ Σέρβου.

Οι εκθεσιακοί χώροι του Μουσείου και το εστιατόριο θα παραμείνουν ανοιχτά από το πρωί έως τα μεσάνυχτα και η είσοδος θα είναι ελεύθερη από τις 20:00 κι έπειτα.

Στα οκτώ χρόνια λειτουργίας του Μουσείου, 11 εκατομμύρια επισκέπτες, Έλληνες και ξένοι, πέρασαν το κατώφλι του και περιηγήθηκαν στα εκθέματά του.

Newsroom ΑΛΤΕΡ ΕΓΚΟ